open-index/open-wikipedia-markdown huggingface dataset:
Kirjallisuusvuosi 1709

**Kirjallisuusvuosi 1709** käsittelee vuoden 1709 tärkeitä kirjallisuuden tapahtumia, uutisia ja julkistuksia.

## Tapahtumia

* Robinson Crusoen tarinan esikuva Alexander Selkirk pelastettiin Juan Fernándezin saarilta.
* Ruotsalainen kirjailija Gustaf Adlerfelt kaatui Pultavan taistelussa ja Philip Johan von Strahlenberg joutui sotavankeuteen, joka kesti 11 vuotta.
* Englantilainen kirjailija Richard Steele perusti kolmesti viikossa ilmestyneen lehden *The Tatler*.

## Julkaisuja

* Jacques Bénigne Bossuet &ndash; *La Politique tirée de l'Écriture sainte* (postuumi)
* George Berkeley &ndash; *Essay Towards a New Theory of Vision* (psykologiaa)
* Francis Hauksbee &ndash; *Physico-Mechanical Experiments in Various Subjects* (sähköön liittyviä kokeiluja)
* Delarivier Manley &ndash; *The New Atalantis* (romaani)
* Johan Possieth &ndash; *Vera Via Vitae Eller En Rätt Wäg til thet Ewiga Lifet* (hartauskirja)
* Lordi Shaftesbury &ndash; *Sensus Communis, an Essay on the Freedom of Wit and Humour* (filosofiaa)
* Lordi Shaftesbury &ndash; *The Moralists, a Philosophical Rhapsody*

## Lähteet
Baškirijan kansallispuisto

**Baškirijan kansallispuisto** on Venäjällä Uralvuoriston eteläosassa sijaitseva kansallispuisto. Puiston keskellä on vanhaa ja tiheää metsää. Puiston alueella on kalkkikivikallioita, joihin on muodostunut onkaloita ja luolia. Alueella on 30 luolaa, joihin kuuluu Uralin alueen suurin luola, Sumganin luola. Puiston alueella on myös Kuperlijan karstisilta ja maanalaisia jokia. Puiston alueella virtaavat joet Nuguš ja Belaja, joiden varrella on 150 metriä korkeita kallionseinämiä. Puiston alueella voi patikoida, ratsastaa, retkeillä luolissa tai harrastaa koskenlaskua.

## Lähteet
Bjørge Lillelien

**Bjørge Lillelien** (29. maaliskuuta 1927 Røyken – 26. lokakuuta 1987 Oslo) oli norjalainen urheilutoimittaja ja -selostaja NRK:lla.

Lillelien kirjoitti ylioppilaaksi vuonna 1945 ja muutti Yhdysvaltoihin, jossa hän opiskeli toimittajaksi Northwestern-yliopistossa Chicagossa. Hän työskenteli pari vuotta USA:ssa, kunnes palasi Norjaan ja aloitti filologian opinnot Oslon yliopistossa. Vuonna 1954 hänet palkattiin *[[Fremtiden]]*-lehteen, ja kolme vuotta myöhemmin hän siirtyi Norjan yleisradion palvelukseen. Squaw Valleyn talviolympialaisissa 1960 hänestä tuli NRK:n ensimmäinen varsinainen urheilutoimittaja. Lillelienistä tuli suosittu selostaja, joka eläytyi norjalaisten menestykseen tunteella. Hän kuoli syöpään 60-vuotiaana vuonna 1987.
## Lähteet

## Aiheesta muualla
Tachymenoides

**Tachymenoides** on tarhakäärmeiden heimoon kuuluva käärmesuku, johon kuuluu laji *[[Tachymenoides affinis]]* sekä vuonna 2023 löydetty uusi laji *[[Tachymenoides harrisonfordi]]*, joka nimettiin näyttelijä Harrison Fordin mukaan. Molempia lajeja tavataan Perussa.

## Lähteet
Gro Anita Schønn

**Gro Anita Schønn** (28. tammikuuta 1950 Drammen – 24. huhtikuuta 2001 Oslo) oli norjalainen poplaulaja. Hän oli kotoisin Røykenistä ja aloitti uransa 15-vuotiaana Sandie & The Shakemen -yhtyeessä. Schønnistä tuli 1970-luvun alussa suosittu käännöskappaleilla, joiden joukossa oli muun muassa ”Eviva España” (1973). Vuoden 1980 jälkeen hän vetäytyi julkisuudesta. Gro Anita Schønn kuoli keuhkokuumeeseen 51-vuotiaana vuonna 2001.
## Lähteet

## Aiheesta muualla
Tšavaš Varmanen kansallispuisto

**Tšavaš Varmanen kansallispuisto** on Venäjällä Volgan keskijuoksulla sijaitseva kansallispuisto. Puiston metsistä osa on havumetsiä, osa sekametsiä ja osa tammimetsiä. Suurin osa puistosta on metsää, mutta alueella on myös aroa ja soita. Alueen pohjoisosassa virtaa joki Abanza ja länsiosassa virtaa joki Bedzna, jotka kohtaavat keskellä kansallispuistoa. Näillä joilla on useita sivujokia. Jokien ympärillä on mutkikkaita laaksoja ja tulvatasankoja. Puiston alueella esiintyy rusakoita, oravia, minkkejä, majavia, mäyriä ja pikkuvihersammakoita. Alueen joissa ja järvissä esiintyy särkikaloja, rantanuolijaisia ja taimenia.

## Lähteet
Asker

**Asker** on kunta Norjassa Akershusin läänissä. Se perustettiin vuonna 2020 yhdistämällä entiset Askerin, Hurumin ja Røykenin kunnat. Vuoden 2022 alussa Askerissa oli 96&nbsp;088 asukasta.

## Lähteet

## Aiheesta muualla

* Kunnan verkkosivut
Elmar Granlund

**Elmar Edvard August Granlund** (17. maaliskuuta 1899
– 16. kesäkuuta 1936) oli suomalainen lasi- ja keramiikkataiteilija. 

Granlund työskenteli mallipiirtäjänä Riihimäen lasitehtaalla ja keraamikkona Arabialla. Keramiikassaan hän käytti paksua, samotoitua kivitavaraa, joka lasitettiin kaasu-uunissa. Hän kuoli 37-vuotiaana liikenneonnettomuudessa.

Granlundia pidettiin erittäin lupaavana ja persoonallisena keraamikkona, jonka kaikki työt otettiin mukaan vuonna 1948 avattuun Arabian keramiikkamuseoon. Hän menestyi myös monissa tuotemuotoilu- ja valokuvauskilpailuissa ja toimi valokuvaajana Anton Podworskyn ateljeessa.

## Lähteet
Taito Kawata

**Taito Goo Johannes Kawata** (s. 1983) on suomalais-japanilainen elokuvaohjaaja. 

Taito Kawatan japanilainen isä oli nuorena vuorikiipeilijä. Hän päätyi 1970-luvulla Euroopan reissulla Suomeen ja hetkeksi aikaa töihin espoolaisravintolan narikkaan. Siellä hän tutustui tulevaan suomalaiseen vaimoonsa.

Heidän poikansa Taito syntyi vuonna 1983. Kawatan isä oli ensimmäinen, joka toi Suomeen Nintendon käsikonsoleja. Taito Kawata viettikin suuren osan lapsuuttaan pelien, kuten *[[Donkey Kong (videopeli)|Donkey Kongin]]* parissa.

Kawata tunnetaan Cocoa-mainoselokuvayhtiön perustajana ja nyt myös dokumentin *[[JVG-elokuva: Vuodet ollu tuulisii]]* -dokumentin toisena ohjaajana.

Taito Kawatan ohjaama Dance Brothers on ensimmäinen suomenkielinen draamasarja, joka on päässyt maailmanlaajuiseen levitykseen Netflixissä. 

Mainoksien lisäksi Kawata on ohjannut runsaasti palkittuja musiikkivideoita artisteille kuten Elastinen, Gracias ja Ruudolf. 

## Lähteet
RR

**RR** voi tarkoittaa seuraavia:

* RR, Via Karelia -matkailutien tunnus
* RR, Rajalta Rajalle -hiihto
* RR, luetteloissa: hyvin harvinainen (rarissima)
* Ducati Desmosedici RR, Ducatin valmistama moottoripyörämalli
* Jackson RR, *Jackson Rhoads*, kitaramalli.
Kirjallisuusvuosi 1708

**Kirjallisuusvuosi 1708** käsittelee vuoden 1708 tärkeitä kirjallisuuden tapahtumia, uutisia ja julkistuksia.

## Tapahtumia
* Pietari Suuren toimeenpanemassa kyrillisen kirjaimiston uudistuksessa poistettiin useita venäjän kielen kirjaimia kuten Ѱ. Käyttöön jäi 33 kirjainta.

## Julkaisuja

* Herman Boerhaave &ndash; *Institutiones medicae* (fysiologiaa)
* Nicolas Malebranche &ndash; *Entretien d’un philosophe chrétien et d’un philosophe chinois sur l’existence et la nature de Dieu* (filosofiaa)
* Pierre Rémond de Montmort &ndash; *Essay d'analyse sur les jeux de hazard* (todennäköisyyslaskentaa)
* Johann Gottfried Walther &ndash; *Praecepta der musicalischen Composition* 
* Giambattista Vico &ndash; *La fine e il principio del mondo*
Joyce (nimi)

**Joyce** on muun muassa seuraavien henkilöiden etunimi:

* Joyce Ballantyne (1918–2006), yhdysvaltalainen kuvittaja, tunnetun Coppertone-mainoksen tekijä
* Joyce Banda (s. 1950), malawilainen poliitikko
* Joyce Barkhouse (1913–2012), kanadalainen lastenkirjailija
* Joyce Beatty (o.s. Hannah; s. 1950), yhdysvaltalainen poliitikko
* Joyce Cary (1888–1957), irlantilainen kirjailija ja kuvataiteilija
* Joyce Chepchumba (s. 1970), kenialainen kestävyysjuoksija
* Joyce El-Khoury, libanonilais-kanadalainen oopperalaulaja
* Joyce Johnson (s. 1935), yhdysvaltalainen kirjailija
* Joyce King (1920–2001), australialainen pikajuoksija
* Joyce Meyer (s. 1943), yhdysvaltalainen evankelista ja kirjailija
* Joyce Silveira Moreno, *Joyce* (s. 1948), brasilialainen laulaja, kitaristi ja säveltäjä
* Joyce Carol Oates, myös Lauren Kelly ja Rosamond Smith, (s. 1938), yhdysvaltalainen kirjailija
* Joyce Randolph (1924–2024), yhdysvaltalainen näyttelijä
* Joyce Sombroek (s. 1990), alankomaalainen maahockeypelaaja ja olympiavoittaja
* Joyce Tafatatha (s. 1998), malawilainen uimari.
Reima Jokinen

**Reima Allan Jokinen** (s. 17. tammikuuta 1952 Tampere) on suomalainen teatterialan vaikuttaja ja johtaja. Jokinen toimii hallituksen puheenjohtajana Aleksanterin teatterissa, Tero Saarinen Companyssa, Riihimäen Teatterissa sekä Linnateatterin Dominossa. Jokinen sai teatterineuvoksen arvonimen vuonna 2023.

## Ura
Varsinainen teatteriura alkoi vuonna 1977 Penniteatterissa. Vuodesta 1978 lähtien Jokinen on tehnyt tiivistä yhteistyötä ohjaaja Ritva Siikalan kanssa. Aleksanterin teatterista Jokinen on tarjonnut näyttämön Kassandran esityksille. Vuonna 1980 alkoi lähes kolmen vuosikymmenen mittainen yhteistyö Teatteri Avoimien Ovien perustajan Liisi Tandefeltin kanssa. Jokinen siirtyi Tampereelle vuonna 1982 ja työskenteli Tampereen työväenteatterissa, Teatteri 2000:ssa, Tampereen Teatterissa ja Pyynikin kesäteatterissa. Tampereella Jokinen aloitti yhdessä Esko Roineen kanssa Tampereen Teatterin toimintamallin uudistustyön. 

Vuonna 1999 Jokinen pyydettiin Helsingin kaupunginteatterin hallintojohtajaksi. Asko Sarkolan kanssa Jokinen jatkoi Tampereella aloittamaansa tuotantomallien kehittämistyötä. Hallintoalan ihmisenä hän antoi poikkeuksellisen ja merkittävän panoksen myös taiteellisella puolella ja oli mukana päättämässä ohjelmistosta ja miehityksestä. 

Jokinen nimitettiin vuonna 2002 UIT:n toimitusjohtajaksi. Vuonna 2005 hän käynnisti toiminnan Aleksanterin teatterissa ja vuonna 2008 Linnanmäen Peacock-teatterissa sekä Studio Krunikassa. Hän oli perustamassa Turun Linnateatteria ja teki 2010-luvulla yhteistyötä Oulun Teatteri Rion kanssa. Jokinen siirtyi Aleksanterin teatterin kokopäiväiseksi hallituksen puheenjohtajaksi vuonna 2013.

Jokisen toiminta on ollut laaja-alaista taiteen eri aloilla ja järjestöelämässä. Hän on ollut vahvasti mahdollistamassa freelance-ryhmien ja vapaan kentän toimintaa erityisesti Aleksanterin teatterissa.

## Tuotantoja
Jokisen merkittäviin tuotantoihin kuuluu mm. on ''Paavo Nurmi'' -ooppera, johon libreton kirjoitti Paavo Haavikko, sävelsi Tuomas Kantelinen ja ohjasi Kalle Holmberg. Helsingin kaupunginteatterissa Jokisen Lontoosta tuoma, menestynein tuotanto ja monella mittapuulla myös Suomen menestynein näytelmä kautta aikojen oli Lasse Pöystin, Ritva Valkaman, Kyllikki Forssellin ja Pentti Siimeksen tähdittämä *[[Kvartetti (näytelmä)|Kvartetti]]*. Teatteri 2000:ssa Jokinen tuotti mm. *[[Max ja Moritz]]* -musikaalin, jonka sävelsi Jukka Linkola ja Pertsa Reponen, esiintyjinä olivat Eija Ahvo, Susanna Haavisto ja Miitta Sorvali. Toiminnanjohtajana Pyynikin kesäteatterissa Jokinen käynnisti kirjailija, fil.tri Panu Rajalan ja ohjaaja Kalle Holmbergin kanssa Väinö Linna -produktioiden sarjan.

## Yksityiselämä
Jokinen on naimisissa ja hänellä on kaksi lasta.

## Lähteet
Pilvimuurista valo välähtää

**Pilvimuurista valo välähtää** on hengellinen laulu, joka kertoo Jeesuksen ylösnousemuksesta. Virren sävelmä on peräisin afroamerikkalaisesta ehtoollisvirrestä, ja sanoituksen on tehnyt Anna-Maija Raittila vuonna 1979. Laulu liitettiin evankelis-luterilaiseen virsikirjaan vuonna 1986 numerolla 104. Virsikirjassa laulu on D-duurin sävellajissa. Laulu kuuluu pääsiäisvirsiin, vaikkakin alunperin se oli nuortenvirsissä.

## Lähteet
* Virsikirja.fi 104 - Pilvimuurista valo välähtää

### Viitteet
Fiskarsin radio- ja televisiomasto

**Fiskarsin radio- ja televisiomasto** on Fiskarsin ruukin läheisyydessä sijaitseva masto. Masto on rakennettu vuonna 1987 ja se on 228 metriä korkea.

## Kanavat

Antenni:

* Yle TV1 HD
* Yle TV2 HD
* MTV3 HD
* Nelonen HD
* Yle Teema & Fem HD
* MTV Sub HD
* TV5 HD
* Liv HD
* Jim HD
* Kutonen HD
* TLC HD
* STAR Channel HD
* MTV Ava HD
* Hero HD
* Frii HD
* Alfa HD
* National Geographic
* Iskuri.net HD
* VeikkausTV-19
* Eveo
* One Way TV HD
* onniTV HD

## Katso myös
*Luettelo Suomen korkeimmista rakennelmista

## Lähteet

## Aiheesta muualla
* Digita: AntenniTV:n kartta ja saatavuus
Luettelo Suomessa pesivistä pääskyistä ja kiitäjistä

Tämä on luettelo Suomessa pesivistä **pääskyistä** ja **kiitäjistä**. Lisäksi esitetään niiden pesimäkanta-arviot kuuden vuoden EU-raportointikaudelta 2019–2024 sekä lyhyen ja pitkän aikavälin muutokset prosentteina ja uhanalaisuusluokitukset. Tervapääsky kuuluu kiitäjien heimoon ja kirsku- eli kiitäjälintujen lahkoon. Muut kuuluvat pääskyjen heimoon ja varpuslintujen lahkoon.

## Lähteet
Luettelo Keski-Uudenmaan aluevaltuutetuista

Seuraavat henkilöt ovat toimineet **[[Keski-Uudenmaan hyvinvointialue]]en aluevaltuutettuina**:
## Mika Timonen (2023–)
#Ari Koponen
#Satu Lampi
#Arto Luukkanen
#Arto Järvinen
#Mari Valve
#Henri Perälahti
#Tom Boman

### Suomen Keskusta
#Matti Vanhanen
#Tarja Edry
#Reijo Tilvis
#Taneli Kalliokoski
#Jaakko Haapamäki
#Matti Korkiakoski
#Johanna Tukiainen
#Marja-Leena Laine
#Anna-Liisa Lyytinen
#Tapio Havula

### Vihreä liitto
#Leni Niinimäki
#Tiia Lintula
#Sara Peltola
#Annika Lappalainen

### Vasemmistoliitto
#Olli Savela
#Johanna Jokinen
#Johanna Linna
#Mimmi Launiala

### Suomen Kristillisdemokraatit
#Reija Taupila
#Mila Lehtonen

### Valta kuuluu kansalle
#Seppo Hakulinen

### Liike Nyt
#Kenneth Morelius

### Sitoutumattomat
#Tuija Reinikainen
#Jussi Salonen
#Margita Winqvist

## Lähteet
Luettelo Suomessa pesivistä tikkalinnuista

Tämä on luettelo Suomessa pesivistä **[[Tikkalinnut|tikkalinnuista]]**. Lisäksi esitetään niiden pesimäkanta-arviot kuuden vuoden EU-raportointi&shy;kaudelta 2019–2024 sekä lyhyen ja pitkän aikavälin muutokset prosentteina ja uhanalaisuus&shy;luokitukset.

Suomessa pesii seitsemän tikkalintulajia, joista käpytikka on runsaslukuisin.

## Lähteet
Hemiarktinen vyöhyke

**Hemiarktinen vyöhyke** eli subarktinen vyöhyke on vaihettumisvyöhyke pohjois-boreaalisen vyöhykkeeen ja tundran välillä. Hemiarktinen vyöhyke alkaa Enontekiön luoteisosassa. Hemiboreaaliseen vyöhykkeeseen kuuluu myös Norjan Varangin niemimaan alue. Hemiarktisella vyöhykkeellä puusto on harvaa ja se on enimmäkseen tunturikoivua. Orohemiarktinen vyöhyke on tuntureiden muoto hemiarktisesta vyöhykkeestä, jota on Enontekiön luoteisosan lisäksi Utsjoella. Enontekiön luoteisosassa Iiton palsasuolla on palsoja eli turvekumpuja, joiden sisässä on ikiroutaa.

## Lähteet
Luettelo Suomessa pesivistä rantalinnuista

Tämä on luettelo Suomessa pesivistä **[[Rantalinnut|rantalinnuista]]**. Lisäksi esitetään niiden pesimäkanta-arviot kuuden vuoden EU-raportointi&shy;kaudelta 2019–2024 sekä lyhyen ja pitkän aikavälin muutokset prosentteina ja uhanalaisuus&shy;luokitukset. Rantalintuihin  kuuluvat kahlaajat, lokit ja ruokit. Liro on Suomen runsaslukuisin kahlaaja ja lapintiira Suomen runsaslukuisin lokki.

## Lähteet
Pohjoisboreaalinen vyöhyke

**Pohjoisboreaalinen vyöhyke** on Pohjois-Amerikasta Siperiaan ulottuvan boreaalisen vyöhykkeen pohjoisin osa. Metsän pohjoisraja on riippuvainen ilmastosta ja ilmastonmuutokset vaikuttavat siihen erittäin herkästi. Suomessa pohjoisboreaalista vyöhykettä on Lapin leveysasteilla. Pohjoisboreaalisen vyöhykkeen alueita ovat Koillismaa, Metsä-Lappi ja Tunturi-Lappi. Pohjoisboreaalisella vyöhykkeellä ei ole juuri tundrakasvillisuutta tai vaivaiskoivua. Sen sijaan kasvillisuus on enimmäkseen kanervatyypin kangasmetsää ja kanervasoita. Pohjoisimpien tuntureiden alueella pohjoisboreaalinen vyöhyke rajautuu tuntureiden alaosiin.

## Lähteet
Marko Dmitrović

**Marko Dmitrović** (; s. 24. tammikuuta 1992 Subotica, Jugoslavia) on serbialainen jalkapallomaalivahti. Hän edustaa Espanjan Primera Divisiónissa pelaavaa Espanyolia.

## Seurajoukkueura
6. tammikuuta 2015 Dmitrović allekirjoitti 18 kuukauden sopimuksen englantilaisseura Charlton Athleticin kanssa. Hän pelasi ensimmäisen ottelunsa joukkueessa 24. tammikuuta 2015 vieraskentällä Wolverhampton Wanderersia vastaan.

27. heinäkuuta 2015 Dmitrović siirtyi yhden kauden kestävällä lainasopimuksella espanjalaisseura Alcorcóniin. 7. heinäkuuta 2016 noustuaan madridilaisjoukkueen ykkösmaalivahdiksi, Dmitrović teki seuran kanssa kolmivuotisen sopimuksen.

23. kesäkuuta 2017 Dmitrović teki nelivuotisen sopimuksen baskiseura Eibarin kanssa. Hän pelasi ensimmäisen ottelunsa Espanjan pääsarjassa Primera Divisiónissa 21. elokuuta 2017 vieraskentällä Málagaa vastaan. 21. tammikuuta 2021 hän onnistui maalinteossa rangaistuspotkulta ottelussa Atlético Madridia vastaan.

4. heinäkuuta 2021 Dmitrović siirtyi vapaana agenttina Sevillaan ja solmi seuran kanssa vuoteeen 2025 asti ulottuvan sopimuksen. Dmitrović pelasi Sevillassa kolmen kauden aikana yhteensä 34 Primera Divisiónin ottelua, joissa hän päästi 43 maalia ja pelasi 12 nollapeliä. Sevilla-kausinaan hän pelasi Mestarien liigassa yhteensä kuusi ottelua. Kaudella 2022–2023 hän pelasi Sevillan voittamassa Eurooppa-liigassa kolme ottelua, mutta jäi voitokkaassa loppuottelussa Romaa vastaan vaihtopelaajan rooliin.

23. helmikuuta 2023 Eurooppa-liigan ottelussa PSV Eindhovenia vastaan hollantilaisjoukkueen kannattaja hyökkäsi Dmitrovićin kimppuun kesken ottelun. Kyseinen mieshenkilö oli jo aikaisemmin asetettu pääsykieltoon kaikille maan stadioneille vuoteen 2026 asti Hollannin jalkapalloliiton toimesta. Hän oli kuitenkin päässyt stadionille sisään ystävänsä pääsylipulla. Mieshenkilö sai teostaan kolmen kuukauden vankeusrangaistuksen ja lisäksi hänelle asetettiin 40 vuoden pääsykielto stadioneille sekä kahden vuoden pääsykielto stadionalueelle.

Elokuussa 2024 Dmitrović siirtyi Sevillasta saman sarjan CD Leganésiin yksivuotisella sopimuksella, johon sisältyi myös optio seuraavasta kaudesta. Leganésin Primera Divisiónista putoamiseen päättyneellä kaudella 2024–2025 hän pelasi 32 ottelua, joissa hän päästi 49 maalia. Nollapelejä hän pelasi 10.

Kesäkuussa 2025 Dmitrović allekirjoitti kolmivuotisen sopimuksen RCD Espanyolin kanssa.

## Maajoukkueura
Elokuussa 2016 Dmitrović nimettiin ensimmäistä kertaa Serbian maajoukkueen kokoonpanoon vuoden 2018 MM-karsintaotteluun Irlantia vastaan. Ensimmäisen ottelunsa maajoukkueessa hän pelasi 14. marraskuuta 2017, kun Serbia kohtasi ystävyysottelussa Etelä-Korean.

## Lähteet

## Aiheesta muualla
* Marko Dmitrovićin tilastot BDFutbol-sivustolla 
* Marko Dmitrovićin tilastot Soccerway-sivustolla
Suomessa pesivät tiaiset

Tämä on **luettelo Suomessa pesivistä [[Tiaiset|tiaisista]]**. Lisäksi esitetään niiden pesimäkanta-arviot kuuden vuoden EU-raportointi&shy;kaudelta 2019–2024 sekä lyhyen ja pitkän aikavälin muutokset prosentteina ja uhanalaisuus&shy;luokitukset. Suomessa pesii kuusi tiaislajia, joista talitiainen on runsaslukuisin ja lapintiainen vähälukuisin. Suomen pesimälajistoon kuuluvat pyrstötiainen, pussitiainen ja partatiainen (nykyiseltä nimeltään viiksitimali) eivät kuulu tiaisten heimoon, vaan kukin omaan heimoonsa.

## Lähteet
Esa Tutti

**Esa Tutti** (s. 1. syyskuuta 1961, Turku) on suomalainen entinen jääkiekkohyökkääjä- ja valmentaja.

Tutti edusti TPS:n riveissä liigakaudet 1980–1982, kunnes siirtyi I-divisioonaan, missä pelasi vuoteen 1992. Tuona aikana Tutti edusti Turun Tovereita, Joensuun Kiekko-Poikia ja Forssan Palloseuraa. Hän kuului I-divisioonan aikaan joukkueidensa kärkipelaajiin tehden 274 pistettä pelaamissaan 280:ssä ottelussa.

Valmennustehtäviin kuuluu muun muassa TuTo:n apulaisvalmentajana 1992–93 ja 1998–1999.

Myös Esa Tutin nuorempi veli Keijo pelasi jääkiekkoa I-divisioonassa.

## Pelaajatilastot

## Lähteet
Venäjän Ukrainaan kohdistaman hyökkäyksen vahinkorekisteri

**Venäjän Ukrainaan kohdistaman hyökkäyksen aiheuttamien vahinkojen rekisteri** () on kansainvälinen tietokanta Venäjän 24. helmikuuta 2022 aloittaman hyökkäyssodan vahingoista Ukrainassa.  Toukokuussa 2023 perustettu rekisteri on alkuvaiheessaan kolmivuotinen hanke. Hanketta jatketaan tarvittaessa tämän alkujakson jälkeen. Rekisteri toimii Euroopan neuvoston yhteydessä. Rekisterin kotipaikka on Alankomaiden Haagissa. Heinäkuussa 2023 vahinkorekisterin tukijoiksi oli liittynyt 43 valtiota. 

Peruskirjansa mukaan rekisterin tarkoituksena on tallettaa todisteita ja vaatimuksia koskevaa tietoa vahingoista, kuolonuhreista/katoamisista ja loukkaantumisista, jotka ovat aiheutuneet Venäjän federaation Ukrainaa vastaan kohdistamien, kansainvälisesti väärinä pidettyjen toimenpiteiden johdosta 24. helmikuuta 2022 lähtien Ukrainan kansainvälisesti tunnustettujen rajojen ja aluevesien sisällä kaikille luonnollisille ja juridisille henkilöille, samoin kuin Ukrainan valtiolle, sen alueellisille ja paikallisille viranomaisille, valtiollisille tai valtion ohjaamille entiteeteille.

## Lähteet
Göran Bäck

**Knut Göran Martin Bäck** (16. marraskuuta 1923 Kruunupyy – 10. kesäkuuta 2003) oli suomalainen keramiikkataiteilija, jonka monet työt ovat Arabian valmistamia arki- ja ammattiastiastoja, kuten suunnittelijan nimikirjaimin nimetty, 1960-luvulla hyvin suosittu suurkeittiöastiasto GB.

Bäck aloitti uransa Arabian tehtailla vuonna 1945 dreijaajana, ja Kaj Franck valitsi hänet pian tärkeäksi assistentikseen. Bäck valmisti mallikappaleita myös muun muassa Kaarina Aholle ja Ulla Procopélle. Työnantajaltaan saamansa stipendin turvin Bäck opiskeli lukuvuoden 1957–1958 Saksan littotasavallassa ja sai sen jälkeen Arabialla ensimmäisiä itsenäisiä suunnittelutehtäviä.

Bäck jäi Arabialta eläkkeelle vuonna 1986, ja seuraavana vuonna järjestettiin Arabian museon galleriassa näyttely *Göran Bäck, tuotesuunnittelua ja keraamista muotoilua 1956–1986*.

Bäckin puoliso oli vuodesta 1948 sairaala-apulainen Signe Inkeri (o.s. Saarinen). Göran Bäck kuoli vuonna 2003 ja hänet on haudattu Espoossa Espoon Kirkon hautausmaalle.

## Lähteet
Kanelitanssija

**Kanelitanssija** (*Neopipo cinnamomea*) on pikkunappareihin kuuluva lintulaji. Lajia tavataan Etelä-Amerikassa.

## Koko ja ulkonäkö
Kanelitanssija kasvaa 9–10 cm pitkäksi. Sukupuolet muistuttavat enimmäkseen toisiaan ulkonäöltään. Lajin päälaella on koiraalla keltainen ja naaraalla oranssinruskea laikku. Pää ja selkä ovat harmahtavan ruskeat ja siivet ja perä ovat punaisemmat. Kanelitanssijan vatsa on punaruskea. 

## Levinneisyys ja elintavat
Kanelitanssijaa tavataan Guyanasta Ecuadoriin ja Peruun ulottuvalta alueelta. Lajin elinympäristöä ovat kosteiden hiekkamaiden metsät. Kanelitanssija liikkuu yksin tai pareittain, ja toisinaan se liittyy sekaparviin muiden lintujen kanssa.

## Lähteet
Turkin kansalaisuus

**Turkin kansalaisuus** on laillinen suhde yksittäisen henkilön ja Turkin tasavallan välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä Turkin kansalaisia ovat kaikki sellaiset henkilöt, jotka syntyvät avioparille, jonka osapuolista vähintään toisella on Turkin kansalaisuus. Mikäli vanhemmat eivät ole naimisissa, Turkin kansalaisuus periytyy vain äidin kautta. Isän kohdalla kansalaisuus periytyy vasta sen jälkeen, kun isyys on varmennettu.

## Kansalaisuuden saaminen hakemuksella
Hakemuksen perusteella Turkin kansalaisuus voidaan myöntää, mikäli henkilö täyttää seuraavat ehdot:

* on täysi-ikäinen
* on asunut Turkissa yhtäjaksoisesti vähintään viisi vuotta 
* osoittaa aikomusta asettua Turkkiin 
* ei ole terveydentilansa perusteella vaaraksi Turkin kansanterveydelle
* on todettu hyvämaineiseksi
* osaa puhua tyydyttävästi turkkia
* pystyy elättämään itsensä ja mahdolliset holhottavansa 
* ei ole uhka Turkin kansalliselle turvallisuudelle

Helpotettua reittiä Turkin kansalaisuuden voi saada myös investoimalla muun muassa seuraavissa tapauksissa:

* henkilö on investoinut vähintään 500&nbsp;000 Yhdysvaltain dollaria Turkkiin
* henkilö omistaa, tai on osoittanut aikomuksensa ostaa, vähintään 250&nbsp;000 dollarin arvoisen kiinteistön
* henkilö on todistettavasti työllistänyt vähintään 50 turkkilaista

Turkin kansalaisen kanssa naimisissa olevat henkilöt voivat hakea Turkin kansalaisuutta, mikäli he täyttävät seuraavat ehdot:

* avioliitto on kestänyt vähintään kolme vuotta
* pari asuu yhdessä 
* ulkomaalainen puoliso ei ole tehnyt mitään, mikä haittaisi avioeloa
* ulkomaalainen puoliso ei ole uhka Turkin kansalliselle turvallisuudelle
Vuonna 2010 Turkin silloinen pääministeri Recep Tayyip Erdoğan ehdotti, että maan kansalaisuus voitaisiin myöntää ex officio -periaatteella sille, joka nimitetään ekumeeniseksi patriarkaksi, koska Turkin lain mukaan patriarkalla tulee olla Turkin kansalaisuus.

## Kaksoiskansalaisuus ja kansalaisuudesta luopuminen
Turkki sallii kaksoiskansalaisuuden. Turkki kuitenkin kohtelee kaksoiskansalaisia kuitenkin ainoastaan Turkin kansalaisina, mikäli nämä saapuvat Turkkiin.

Turkin perustuslain mukaan Turkin kansalaisuus voidaan poistaa vain, jos henkilö on syyllistynyt sellaiseen rikokseen, joka liittyy uskollisuuteen valtiota kohtaan.

## Lähteet
Kanadan parlamenttitalo

**Kanadan parlamenttitalo** (, ) on maan pääkaupungissa Ottawassa sijaitseva Kanadan parlamentin päärakennus, jossa Kanadan parlamentin edustajainhuone ja senaatti kokoontuvat.

## Historia

Nykyistä parlamenttitaloa alettiin rakentamaan vuonna 1916 sen jälkeen, kun entinen parlamentti oli tuhoutunut lähes kokonaan tulipalossa samana vuonna.
Parlamenttitalon uudelleenrakennus alkoi melkein heti tulipalon jälkeen. Rakennuksen peruskiven laski prinssi Arthur 1. syyskuuta 1916. Kanadan parlamentin ensimmäinen istunto rakennuksessa pidettiin 26. tammikuuta 1920. Rakennus kuitenkin valmistui virallisesti Kanada-päivänä 1927.

## Lähteet
Euroopan unionin sirusäädös

**Euroopan parlamentin ja neuvoston asetus (EU) 2023/1781** eli **sirusäädös** on Euroopan unionin asetus, joka tavoitteena on vahvistaa Euroopan kilpailukykyä puolijohdeteollisuudessa. Säädös on myös seurausta puolijohdepulasta, jonka vuoksi muun muassa autoteollisuus on joutunut vähentämään tuotantoaan.

Tavoitteena on kasvattaa Euroopan unionin osuutta globaaleista puolijohdeteollisuuden markkinoista 20 prosenttiin vuoteen 2030 mennessä. Hankkeeseen kuuluu kolme ”pilaria”: suuren mittakaavan teknologisen kapasiteetin rakentaminen ja innovointi; kehys julkisten ja yksityisten investointien kannustamiseen tuotantolaitoksille sekä koordinaatio Euroopan puolijohdeneuvoston kautta Euroopan komission, jäsenvaltioiden ja sidosryhmien välillä.

Euroopan komissio julkaisi helmikuussa 2022 lainsäädäntöehdotuksen, jossa se lupasi 42 miljardia euroa tukea puolijohdeteollisuudelle. Parlamentti ja neuvosto pääsivät sopimukseen sirusäädöksen sisällöstä huhtikuussa 2023. Kesäkuussa 2023 komissio kertoi, että säädöksen myötä eurooppalaiselle puolijohdeteollisuudelle on tullut 22 miljardia euroa rahoitusta, josta 13,7 miljardia on yksityisiltä tahoilta.

Yhdysvalloissa on vastaava CHIPS and Science Act, joka on 52,7 miljardin dollarin ohjelma puolijohteiden valmistukseen. Kaikkiaan kyseessä on 280 miljardia dollaria, josta 24 miljardia dollaria on veroetuja ja 200 miljardia dollaria on tutkimus- ja kehitystyöhön sekä kaupalliseen hyödyntämiseen.

Vuonna 2025 Euroopan tilintarkastustuomioistuin arvioi, että Euroopan puolijohdeteollisuudessa on tapahtunut edistystä, mutta ei riittävän nopeasti. Tavoitteena oleva 20 prosentin osuus on vaikeasti tavoitettavissa, koska globaalisti kasvu on ollut nopeampaa. Arvion mukaan vuoteen 2030 mennessä Euroopalla olisi mahdollista saavuttaa 11,7 prosentin osuus, koska myös Aasian maissa kasvu on nopeaa ja tavoitteeseen pääsemiseksi Euroopan olisi nelinkertaistettava panostukset. Euroopan kehitystä hidastaa, että rahoitusta tuotantolaitokseen saanut Intel on ilmoittanut jäädyttävänsä eurooppalaiset hankkeet omien vaikeuksiensa vuoksi.

## Projekteja
Infineon Technologies aloitti toukokuussa 2023 uuden tehtaan rakentamisen Dresdeniin viiden miljardin euron investoinnilla. Investointi on Infineonin suurin yksittäinen investointi sen historiassa.

Intel sai rahoitusta tuotantolaitoksen valmistamiseen Magdeburgiin, mutta myöhemmin jäädytti projektin johtuen yhtiön omista vaikeuksista.

## Lähteet

## Aiheesta muualla
* Asetus (EU) 2023/1781 *EUR-Lex*
* European Chips Act Euroopan komissio 
* European Chips Act: Communication, Regulation, Joint Undertaking and Recommendation
Zane C. Hodges

**Zane Hodges** (1932–2008) oli yhdysvaltalainen teologi, professori ja tekstikriittinen tutkija. Zane Hodges oli professori Dallasin teologisessa seminaarissa noin 27 vuotta ja kirjoitti useita kirjoja. Hänen mielipiteensä pelastusopista ja tekstikritiikistä ovat hyvin kiistanalaisia.

Zane Hodges oli Plymouthin veljien jäsen.

## Opit
Zane Hodges opetti ilmaisen armon teologiaa, kristillisen soteriologian näkemystä, jossa pelastus tulee vain uskosta, niin etteivät pahat teot tai edes uskosta luopuminen voi saada ihmistä menettämään pelastusta, vaikka Jumala kurittaakin syntiä tekevää kristittyä.

Hodges opetti, että Bysantin tekstilaitos on kaikista Uuden testamentin tekstimuodoista tarkin.

Hodgesin kiistanalaisin oppi on niin sanottu "ristitön evankeliumi". Hodges alkoi opettamaan noin 90-luvulla, että ainoa edellytys pelastukseen on uskoa, että Jeesus antaa ikuisen elämän uskovalle. Hodges uskoi, ettei ihmisen tarvitse pelastuakseen tietää Jeesuksen kuolemasta tai ylösnousemuksesta. Ristittömän evankeliumin oppi on aiheuttanut kiistaa ilmaisen armon teologian kannattajissa, ja useimmat hylkäävätkin tämän Hodgesin ajatuksen.

## Viitteet
Loïc Badé

**Loïc Séri Badé** (s. 11. huhtikuuta 2000 Sèvres, Ranska) on ranskalainen jalkapalloilija. Hän edustaa Saksan Bundesliigassa pelaavaa Bayer Leverkusenia ja on pelipaikaltaan keskuspuolustaja.

## Seurajoukkueura
30. joulukuuta 2016 Badé liittyi ranskalaisseura Le Havren junioriakatemiaan. Ensiesiintymisensä seuran edustusjoukkueessa hän teki 10. tammikuuta 2020 ottelussa Niortia vastaan. 20. kesäkuuta 2020 Badé allekirjoitti ensimmäisen ammattilaissopimuksensa Lensin kanssa.

5. heinäkuuta 2021 Badé teki ranskalaisseura Rennesin kanssa viisivuotisen sopimuksen. Hän teki ensimmäisen maalinsa joukkueessa 4. marraskuuta 2021 slovenialaista NŠ Muraa vastaan Konferenssiliigan lohkovaiheen ottelussa.

1. syyskuuta 2022 Badé siirtyi englantilaiseen Nottingham Forestiin kauden 2022–2023 kestävällä lainasopimuksella, joka sisälsi osto-option kauden päätteeksi. 3. tammikuuta 2022 Badé lainasopimus englantilaisseuran kanssa kuitenkin purettiin.

4. tammikuuta 2023 Badé siirtyi espanjalaisseura Sevillaan kauden 2022–2023 loppuun asti kestävällä lainasopimuksella. Hän onnistui murtautumaan joukkueen avauskokoonpanoon ja onnistui lisäksi maalinteossa kahdesti lainapestinsä aikana. Lainakauden jälkeen Sevilla hankki Badén pysyvällä siirrolla ja teki pelaajan kanssa vuoteen 2027 asti ulottuvan sopimuksen. Kaudella 2023–2024 Badé pelasi 28 La Ligan ottelua sekä kaksi Mestarien liigan ottelua. Kaudella 2024–2025 hän pelasi 32 La Ligan ottelua ja teki maalin 25. tammikuuta 2025 ottelussa Espanyolia vastaan.

Elokuussa 2025 Badé siirtyi saksalaisseura Bayer Leverkuseniin 25 miljoonan euron siirtosummalla. Hän allekirjoitti Leverkusenin kanssa viisivuotisen sopimuksen.

## Maajoukkueura
Badé pelasi vuosina 2021–2023 yhteensä kuusi ottelua Ranskan alle 21-vuotiaiden maajoukkueessa. Kesän 2023 alle 21-vuotiaiden EM-kilpailuissa hän pelasi kaksi ottelua.

Ranskan olympiajoukkueen päävalmentaja Thierry Henry valitsi Badén Ranskan joukkueeseen Pariisin olympialaisiin 2024, joissa Ranska saavutti lopulta hopeaa. Badé pelasi turnauksessa kaikki Ranskan kuusi ottelua, joista viidessä täydet minuutit, mukaan lukien tappiollisessa loppuottelussa Espanjaa vastaan. Hän teki maalin alkulohkon ensimmäisessä ottelussa Yhdysvaltoja vastaan.

Badé oli ensimmäistä kertaa Ranskan A-maajoukkueen mukana lokakuussa 2024 Kansojen liigan otteluissa Israelia ja Belgiaa vastaan, mutta jäi otteluissa ilman peliaikaa. Badé debytoi Ranskan maajoukkueessa 8. kesäkuuta 2025 Kansojen liigan kauden 2024–2025 pronssiottelussa Saksaa vastaan. Ranska voitti pronssiottelun lukemin 2–0 ja Badé pelasi ottelussa täyden peliajan.

## Lähteet

## Aiheesta muualla
* Loïc Badén tilasto Soccerway-sivustolla
For All the Dogs

**For All the Dogs** on kanadalaisen rap-artisti Draken kahdeksas studioalbumi. Albumin julkaisi 6. lokakuuta 2023 OVO ja Republic Records.  Albumilla vierailee mm. Chief Keef, SZA, Yeat, 21 Savage ja J. Cole. Tuotannosta vastaavat mm. BNYX, Lil Yachty, SadPony ja Drake itse. Albumin kappale *8AM in Charlotte* nousi Billboard Hot 100 -listan ensimmäiselle sijalle, ollen Draken kahdennestoista ensimmäisen sijan saavuttanut kappale.

## Mainostus
Syyskuun 14. päivänä Drake ja SZA jakoivat sosiaalisessa mediassa kansikuvan, joka kuvaa Halle Berryä vuoden 2012 Kids' Choice Awards -gaalassa, viitaten yhteiseen kappaleeseen; päivää myöhemmin single "Slime You Out" vahvistettiin ja julkaistiin.  Kappaleen kansikuva ei kutenkaan ollut sosiaalissa mediassa julkaistu kuva, sillä Drake halusi välttää riidan Berryn kanssa, joka ilmaisi turhautumisensa kansikuvaa kohtaan.  Päivää myöhemmin Drake ilmoitti, että albumi viivästyy jälleen, vedoten ristiriitaan It's All a Blur -kiertueen kanssa. 

## Kappaleet
# 
# 
# 
# 
# 
# 	
# 	
# 
# 	
# 
# 
# 
# 
# 	
# 
# 	
# 
# 
# 
# 	
# 
# 
# 

## Lähteet
Rainer Hiltunen

**Aarno Rainer Hiltunen** (s. 23. joulukuuta 1966 Oulu) on suomalainen juristi, joka on toiminut yhdenvertaisuusvaltuutettuna 1. elokuuta 2025 alkaen. Sitä ennen hän toimi  tasa-arvovaltuutettuna vuosina 2023–2025.

Hiltunen valmistui oikeustieteen kandidaatiksi Lapin yliopistosta vuonna 1995. Hän on toiminut muun muassa SETAn pääsihteerinä 1996–2002 ja työskennellyt vähemmistövaltuutetun ja yhdenvertaisuusvaltuutetun toimistossa.

## Lähteet
Uusi alku

**Uusi alku** on riihimäkeläisen kuvataiteilijan Jussi Gomanin tekemä suuri teos Riihimäellä Oravankadun ja Pohjoisen Rautatienkadun kiertoliittymässä vuodelta 2021. Teokseen kuuluu veistos kiertoliittymän keskellä ja betonisten meluseinien maalauksia. Veistoksessa on kolme päävärein maalattua ruukkua, joiden sivusta versovat kukat. Päävärein värjättyihin menuseiniin on maalattu jättimäisiä marjoja ja hedelmiä. Teos on toteutettu osana kaupunkitekniikan investointeja kaupungin julkisen taiteen periaatteiden mukaisesti.

## Lähteet
Luettelo televisiosarjan Shin Mūmin jaksoista

Tämä on **luettelo ''[[Shin Mūmin]]'' -animaatiosarjan jaksoista**. Sarja kertoo Tove Janssonin luomista muumeista ja on jatkoa vuosina 1969–1970 esitetylle *[[Mūmin (vuoden 1969 sarja)|Mūmin]]*-sarjalle.

;Ohjaajat:
*Rintaro
*Masami Iwasaki

## Lähteet
*https://moomin.fandom.com/wiki/New_Moomin
Gitte

**Gitte** on naisen etunimi. Se on lyhentymä Birgitta-nimen tanskalais-norjalaisesta asusta *Birgitte* ja sen saksalais-ranskalaisesta vastineesta *Brigitte*. Nämä nimet juontuvat muinaiskelttiläisen jumalattaren nimestä Brigit, jonka merkitys on ’korkea, korotettu’.

Digi- ja väestötietoviraston mukaan Suomessa on vuoteen 2023 mennessä tilastoitu noin 110–120 Gitte-nimistä naista.

## Nimipäivät
Norjassa Gittellä on nimipäivä 30. huhtikuuta.

Gitte-nimi sisältyi aikoinaan myös Ruotsin almanakkaan. Vuosina 1986–1992 Gitten ruotsalainen nimipäivä oli 20.&nbsp;joulukuuta.

## Tunnettuja Gitte-nimisiä
* Gitte Lillelund Bech (s. 1969), tanskalainen poliitikko
* Gitte Hænning (s. 1946), tanskalainen laulaja ja näyttelijä
* Birgitte ”Gitte” Lauströer (1943–2016), suomalainen ulkomaankirjeenvaihtaja
* Gitte Madsen (s. 1969), tanskalainen käsipalloilija ja olympiavoittaja
* Gitte Seeberg (s. 1960), tanskalainen poliitikko
* Gitte Sunesen (s. 1971), tanskalainen käsipalloilija ja olympiavoittaja

## Lähteet
Björneborg (Ruotsi)

**Björneborg** on vanha ruukkiyhdyskunta Kristinehamnin kunnassa Ruotsin Värmlannissa. Se sijaitsee noin 10 kilometriä kaakkoon keskustaajama Kristinehamnista, ja siellä on noin tuhat asukasta. Suurin työnantaja on norjalaisen Scana Industrier -yhtiön omistama metallitakomo, joka juontaa juurensa 1600-luvun puolivälissä perustettuun rautaruukkiin.

Vuonna 1950 kirjoitettiin Suomen Poriin, ruotsiksi Björneborg, ohjautuvan jonkin verran Ruotsin Björneborgiin osoitettua kirjepostia.

## Lähteet
Kirjallisuusvuosi 1707

**Kirjallisuusvuosi 1707** käsittelee vuoden 1707 tärkeitä kirjallisuuden tapahtumia, uutisia ja julkistuksia.

## Tapahtumia

* Ruotsin kuninkaallinen kansliakollegio määräsi, että maan kaikkien kirjapainojen oli luovutettava yksi kappale kaikkia painamiaan teoksia maan yliopistoille (vapaakappaleoikeus).
* Irlannin ensimmäinen yleisölle avoin kirjasto Marsh's Library avattiin Dublinissa.

## Julkaisuja
* William Dampier &ndash; *A Discourse of Winds* (merimatkan kuvaus)
* Alain-René Lesage &ndash; *Le diable boiteux* 
* Isaac Newton &ndash; *[[Arithmetica Universalis]]* 
* Lordi Shaftesbury &ndash; *Concerning Enthusiasm to Lord Somers* 
* Isaac Watts &ndash; *Hymns and Spiritual Songs* 
* Nils Örn &ndash; *Kurtze beschreibung des Lapplandes* (uudistettu versio)

## Lähteet
Uinti kesäolympialaisissa 2024

**[[Uinti|Uinnissa]]** kilpailtiin **[[Kesäolympialaiset 2024|Pariisin 2024 kesäolympialaisissa]]** 30:tta kertaa. Kilpailut käytiin 27. heinäkuuta – 9. elokuuta 2024. Suurin osa lajitapahtumista järjestettiin Paris La Défense Arenalla ja avovesiuinti puolestaan Pont Alexandre III:n luona. Pariisissa nähtiin 40 uimaria vähemmän kuin edellisissä kesäolympialaisissa, eli olympialaisten uinnissa kilpaili yhteensä 1&nbsp;370 urheilijaa.

## Aikataulu
Lähde:

### Miehet

### Naiset

### Seka

## Lajit ja mitalistit
### Miehet

### Naiset

### Sekajoukkue

## Mitalitaulukko

## Lähteet
Kelpaisiko seksi?!

**Kelpaisiko seksi?!** on suomalaisen elektronista hip hop -musiikkia tekevän Midas-yhtyeen vuonna 1991 julkaistu studioalbumi. Se oli yhtyeen ensimmäinen ja ainoaksi jäänyt, joka julkaistiin yhtyeen elinkaaren aikana. Albumin nimi tulee Pentti Oskari Kankaan Seitsemän seinähullua veljestä -yhtyeen vuonna 1979 levytetyn samannimisen kappaleen nimestä, joka oli käännöskappale Rod Stewartin kappaleesta ”Da Ya Think I’m Sexy”. 

Kappaleet ”Ehkäisy rap (venyy mut ei pauku)”, ”Remufobia” ja ”DJ:n työ” julkaistiin erillisinä singleinä. 

Kappaleesta ”Seksi on hauskaa selvinpäin” tehtiin tietoiskutyylinen musiikkivideo yhteistyössä Alkon sekä sosiaali- ja terveyshallituksen kanssa. Musiikkivideon tuottajana toimi Ruututieto Oy. Kyseistä musiikkivideota esitettiin Yleisradion televisiokanavilla tietoiskuna, elokuvateattereissa ja se sisällytettiin mainoksena muutamiin 1990-luvun alussa julkaistuihin videokasettijulkaisuihin. Musiikkivideossa esiintyivät muun muassa videon teon aikaan Kallion lukiossa opiskellut, myöhemmin laulajana tunnettu Maija Vilkkumaa sekä näyttelijä Vilma Melasniemi.

## Kappaleet
# 
# 
# 
# 
# 
# 
# 
# 
# 
# 
# 
# 
# 

### Tekijöiden nimet
* J. Drome: Jari Karjalainen
* J. Salko: Juha-Pekka Salko
* K. Lupunen: Kyösti Lupunen
* M. Hasanen: Mika Hasanen

#### Huomiot

## Vastaanotto
Jyväskylän Ylioppilaslehden vuonna 2008 julkaistussa artikkelissa Mikko Mattlar arvosteli albumilla olevien kappaleiden rap- ja lauluosuuksien olevan teknisesti huonoja.

## Lähteet

## Aiheesta muualla
* 
*
Kirsi Pohjola

**Kirsi Anneli Pohjola** (aik. *Pohjola-Vilkuna*, s. 23. joulukuuta 1964 Pylkönmäki) on suomalainen tutkija, seurakuntapastori ja kirkolliskokousedustaja. Pohjola on työskennellyt Jyväskylän seurakunnassa pastorina vuodesta 2017 lähtien. Vuonna 2020 Pohjola nimitettiin yhteiskuntavastuun pastoriksi.

Ennen pappisuraa Pohjola on työskennellyt vuosina 1991–2000 opetus- ja tutkimustehtävissä Jyväskylän yliopistossa, erikoistutkijana 2003-2009, Itä-Suomen yliopiston tutkimusprofessorina 2009–2011 ja Nuori kirkko ry:n kouluttajana ja päätoimittajana 2013–2017.

Pohjola on toiminut myös Jyväskylän kaupunginvaltuutettuna vuosina 2001–2004.

## Julkaisut
* *Naisten salaiset maailmat*, väitöskirja, Jyväskylän yliopisto 1999
* *Eros kylässä - maaseudun luvaton seksuaalisuus vuosisadan vaihteessa*, SKS 1995
* *Uusi koulu : oppiminen mediakulttuurin aikakaudella*, Jyväskylän yliopisto, Koulutuksen tutkimuslaitos 2011

## Lähteet
Turun musiikkitalo Fuuga

**Turun musiikkitalo Fuuga** on Turun Aurajokirantaan rakenteilla oleva uusi konserttitalo, joka korvaa Aninkaistenmäellä sijaitsevan Turun konserttitalon muun muassa Turun filharmonisen orkesterin kotisalina. Fuugan rakennustyöt aloitetaan alkusyksystä 2023, ja se valmistuu syksyllä 2026.

Fuuga rakennetaan Aurajoen itärannan Itsenäisyydenaukiolle, jota ympäröivät Turun kaupunginteatteri, valtion virastotalo ja WAM Turun kaupungin taidemuseo. Rakennukseen tulee 1&nbsp;300-paikkainen konserttisali, 300-paikkainen monitoimisali, päivittäin avoinna oleva ravintola sekä kattoterassi puutarhoineen.

Talon pääsuunnittelija on PES-Arkkitehtien Tuomas Silvennoinen. PES-Arkkitehtien ja Turun kaupungin ohella allianssiryhmään kuuluvat rakennusliike Hartela Länsi-Suomi ja WSP Finland sekä alihankkijana Laidun-design ja Akukon & Kahle Acoustics -yhteenliittymä. Fuugan rakennesuunnittelusta vastaa A-Insinöörit. Suuri konserttisali suunnitellaan orkesterimusiikin ehdoilla, akustikkona Eckhard Kahle. Akustisen orkesterimusiikin lisäksi pääsali sovitetaan myös sähköisesti vahvistetun musiikin esittämiseen, kokous- ja kongressikäyttöön sekä pienimuotoisiin esityksiin. Osa näyttämöstä on laskettavissa orkesterimontuksi esimerkiksi oopperaesityksiä varten.

Hankkeen alustava kustannusarvio vuonna 2021 oli 62 miljoonaa euroa. Turun kaupunginvaltuusto päätti Fuugan rakentamisesta elokuussa 2023, ja hankkeen budjetiksi asetettiin 90,5 miljoonaa euroa. Talo saavutti harjakorkeuden toukokuussa 2025. Tässä vaiheessa hankkeen kerrottiin pysyneen aikataulussaan ja budjetissaan.

Fuugan avajaiskonsertissa 12. marraskuuta 2026 on määrä esiintyä kapellimestari John Storgårdsin johtama Turun filharmoninen orkesteri solistinaan sopraano Karita Mattila. Keväällä 2027 Fuugassa järjestetään kansainvälisen Mirjam Helin -laulukilpailun finaalit.

## Julkinen taide
Hankkeen kokonaisbudjetista on varattu taiteelle 620&nbsp;000 euroa prosenttiperiaatteen mukaisesti. Fuugan sisätiloihin valittiin toteutettavaksi kuvanveistäjä ja tekstiilitaiteilija Johanna Suonpään pronssista ja messingistä valmistettava kolmiosainen veistoskokonaisuus *Soivat kaiut*, joka sijoittuu talon päälämpiöön ja muusikoiden lämpiöön. Fuugan ulkotaiteen toteuttajiksi valittiin portfoliohaun kautta taiteilijapari Grönlund–Nisunen (Tommi Grönlund ja Petteri Nisunen). Itsenäisyydenaukiolla sijainnut Terho Sakin *[[Soihtu (Terho Sakin veistos)|Soihtu]]*-veistos on määrä sijoittaa musiikkitalon edustalle.

## Lähteet

## Aiheesta muualla

* Turun musiikkitalo Fuugan kotisivut
* Tietoja rakennushankkeesta Turun kaupungin sivuilla
Imperium Europa

**Imperium Europa** on maltalainen radikaalisti siirtolaisuutta vastustava puolue. Se perustettiin vuonna 2000. Puolue on asemoitunut Eurooppa-myönteiseksi, mutta nykymuotoisen Euroopan unionin vastaiseksi.

Imperium Europa katsoo kulttuurisen moninaisuuden käytäntöjen johtavan kulttuurien tuhoutumiseen ja pyrkii edistämään uutta "alueiden ja kansojen Eurooppaa". Eurovaaleissa 2009 Imperium Europa sai maltalaisten äänistä 1,47 %, eurovaaleissa 2014 2,68 % ja eurovaaleissa 2019 3,17 %. Vuoden 2019 eurovaaleissa puolue oli Maltan kolmanneksi äänestetyin. Niissä ainoana europarlamentaarikkoehdokkaana oli puolueen äärioikeistolainen johtaja Norman Lowell. Puolueen mukaan muut maltalaiset MEP-ehdokkaat ajoivat Brysselissä henkilökohtaisia etujaan ja puolueidensa agendoja. Lowell kertoi maltalaisen F Living -televisiokanavan haastattelussa vuonna 2019 kannattavansa Adolf Hitlerin tapaa hallita Saksaa 1930-luvulla. Hän oli jo aiemmin kiistänyt holokaustin ja katsonut kansallissosialismin olevan menneisyyttä, mutta hyväksi aikanaan.

## Lähteet
Uimahypyt kesäolympialaisissa 2024

**[[Uimahypyt|Uimahypyissä]]** kilpaillaan **[[Kesäolympialaiset 2024|Pariisin 2024 kesäolympialaisissa]]** 28. kerran. Kilpailut käydään 27. heinäkuuta – 10. elokuuta 2024 ja uimahypyt järjestetään Olympiavesiurheilukeskuksessa. Sekä naisille että miehille on neljä kilpailutapahtumaa: 3 metrin ponnahduslaudan ja 10 metrin kerroshyppyjen yksilö- ja parikilpailut.

## Aikataulu
Lähde:

## Mitaliyhteenveto

### Miehet

### Naiset

## Lähteet
Raila Halmetoja

**Raila Halmetoja** (19. heinäkuuta 1950 Utsjoki – 3. tammikuuta 2021) oli suomalainen radiotoimittaja, musiikkituottaja ja romaniasiain aktivisti.

## Elämä
Halmetoja vietti lapsuus- ja nuoruusvuotensa Haapajärvellä. Helsinkiin muutettuaan hän toimi mainosalalla Ruutimainoksessa ja matkailualalla Ystävyysmatkoissa.

Halmetoja työskenteli Radio Suomen musiikkitoimituksessa, populaarimusiikin toimituksessa sekä Yle Radio 1:ssä. Hän toimitti *Valoa ikkunassa* -ohjelmaa ja teki artistihaastatteluja. Hän teki ohjelmia *Kansanmusiikin iltaan* sekä muun muassa *[[Romano miritš]]* -ajankohtaisohjelmaan.

Halmetoja oli Mustalaisasiain neuvottelukunnan jäsen 1978–1982. Neuvottelukunnan jäsenenä hän muun muassa ajoi aloitetta saada romaniväestölle tarkoitettu säännöllinen radio-ohjelma, joka toteutui vasta vuonna 1995.

Porvoon kansainvälisen Mustalaismusiikkifestivaalin taiteellisena johtajana Halmetoja toimi 2001–2005. Luottamustoimia hänellä oli muun muassa Maailman musiikin keskuksessa, Nevo Roma -yhdistyksessä, Romanitaiteen keskuksessa sekä Kansanmusiikin ja kansantanssin edistämiskeskuksessa (KEK).

Halmetoja tallensi Suomen romanien historiaa muistitietona, tarinoina ja lauluina. Hänen laaja arkistonsa sisältää levyjä, kirjallisuutta, haastatteluja, romanilaulujen äänityksiä sekä käsikirjoituksia. Arkisto on osa Maailman musiikin keskuksen kirjastoa. Halmetojalla oli tärkeä rooli Suomalaisen Kirjallisuuden Seuran romaniaineistojen kokoelmien kartuttamisessa. Romaniväestön edustajana hän oli 1990-luvun lopussa Romsf-elämäkertojen tallennusprojektissa haastattelijana. Hän oli mukana historioitsija Panu Pulman johdolla toteutetussa Suomen romanien historia -hankkeessa.

Halmetojan aloitteesta syntyi muun muassa Olarin Musiikin vuonna 1996 julkaisema Suomen romanien laulukokoelma *Luludžako drom. Kukkien tie*. Laulaja Hilja Grönfors esiintyy tällä levyllä ensimmäistä kertaa levylaulajana. Vuonna 2001 ilmestyi Halmetojan toimittamana *Indiako drom*, joka sisältää 1990-luvun lopussa Helsingissä järjestetyn romanikonserttisarjan äänityksiä.

Halmetoja palkittiin Paarkiba-tunnustuksella vuonna 2010 pitkäaikaisesta ja ansiokkaasta työstä romaniväestöä koskevan tiedonvälityksen edistämiseksi sekä romanikulttuurin esille tuomiseksi.

## Yksityiselämä
Raila Halmetojan elämänkumppani oli romaniaktivisti Seppo Isberg (1952–2018). Laulaja Hilja Grönfors oli hänen serkkunsa.

## Lähteet
Leonid Bulah’ovskyi

**Leonid Bulah’ovskyi** (14. huhtikuuta 1888 Harkova – 4. huhtikuuta 1961 Kiova, Ukrainan SNT) oli huomattava slaavilaisten kielten tutkija. Hän tutki venäjän ja ukrainan kielten historiaa, slaavilaisten kielten aksentologiaa ja etymologiaa sekä balttilaisten ja slaavilaisten kielten välistä suhdetta.

Bulah’ovskyi oli vuodesta 1921 Harkovan yliopiston ja vuodesta 1946 Kiovan yliopiston professori. Hän oli vuodesta 1939 Ukrainan SNT:n tiedeakatemian jäsen, ja vuodesta 1944 hän johti Tiedeakatemian lingvistiikan instituuttia. Hän oli pitkään Ukrainan tiedeakatemian puheenjohtajiston jäsen, Ukrainan tiedeakatemian yhteiskuntatieteiden osaston varajohtaja ja Ukrainan korkeakouluministeriön kielitieteen asiantuntijatoimikunnan johtaja sekä Ukrainan ulkomaisten ystävyys- ja kulttuurisuhteiden seuran yhteiskuntatieteiden osaston varapuheenjohtaja.

Stepan Kulbakinin ja Jānis Endzelīnsin oppilaana Bulah’ovskyi oli tyypillinen vertailevaa tutkimusta korostavan nuorgrammaattisen koulukunnan edustaja. Hänen ansionaan pidetään laajaa slaavilaisen aksentologian tutkimusta. Historiallisissa tutkimuksissaan hän vältti poliittisia vaikutteita ja oli sikäli aikanaan ainutlaatuinen. Niiden aineistoperusta oli kuitenkin suppea, lähinnä sanakirjoja ja nykykaunokirjallisuutta, eikä hän juuri huomioinut vanhempia ukrainankielisiä tekstejä. Lisäksi hänellä oli vain toisen käden tietoa murteista. Niinpä jotkin hänen tutkimuksensa sisältävät hypoteeseja, joilla ei ole perusteita. Hänen vastuullaan oli vuoden 1946 vallalla ollut neuvostoaikainen ukrainan kielen oikeinkirjoitus, jota uudistettiin vasta 1990-luvulla. Bulah’ovskyi ei kannattanut kokonaisvaltaista järjestelmää, joka sivuutti kieliopin roolin kielen oppimisessa, vaan puolusti teorian ja sääntöjen merkitystä oikeinkirjoituksen omaksumisessa ja oppilaiden puheen kehittämisessä.

Bulah’ovskyi omisti yli 50 vuotta elämästään kielitieteelle ja opetukselle. Hän kirjoitti noin 400 tieteellistä teosta venäläisestä ja ukrainalaisesta kielitieteestä, slaavilaisesta kielentutkimuksesta, yleisestä kielitieteestä ja kieltenopetusmenetelmistä. Osa Bulah’ovskyin kirjallista tuotantoa julkaistiin vasta hänen kuolemansa jälkeen, ja valikoima hänen teoksiaan ilmestyi Kiovassa 1975–1977.

Bulah’ovskyi on haudattu Baikoven hautausmaalle Kiovaan. Kiovassa nimettiin Bulah’ovskyin mukaan katu vuonna 1965.

## Lähteet

## Aiheesta muualla